izzako/sundanese-pixelgpt huggingface dataset:
Bukit moko mimitina mangrupa hiji leuweung pinus sadapan nu sacara resmi dibuka salaku kawasan wisata Puncak Bukit Bintang pikeun umum ditanggal 23 september 2014, aya dina papayung Perum Perhutani divisi regional Provinsi Jawa Kulon jeung Banten
Ditempat ieu aya ogé warung daweung pikeun paniisan jeung ngawangkong
Fasilitas wisata Bukit Moko Bandung
Ieu di handap fasilitas nu aya di Bukit mok, Bandung, di antarana nyaéta: Harga tiket Bukit Moko
Pikeun bisa asup kakawasan wisata ieu, harga tiket asupna nyaéta Rp.10.000
Alamat Bukit Moko
Objék wisata alam Bukit moko aya di Kampung Buntis Bongkor, desa Cimenyan, Kabupaten Bandung, Jawa Kulon
Haji Yayat Turochmat Soemitra () nyaéta , pulitisi PDI Perjuangan, jeung konsultan nu ogé mangrupa Wakil Bupati Bandung Kulon ka-2 masa bakti 2013-2018
Yayat mangrupa saurang pulitisi nu miboga kasang tukang minangka aktivis sabet keur palajar, mahasiswa, atawa mangsa ngorana, nepi ka kiwari masih kénéh ngalakonan peran jeung kader partéy
Yayat miboga patalian émosional jeung wewengkon Bandung Kulon bagéan kidul mah
Lantaran, anak munggaran ti genep sadulur ti papasangan Soemitra jeung Hajjah Halimah ti katurubab Éyang Anwasik éta téh kulawarga badagna mah nganjrek di wewengkon Désa Mukapayung, Kacamatan Cililin, Kabupatén Bandung Kulon
Yayat sorangan jeung garwana, Ir
Dwina Candraasih M.Sc, memet ku jujuluk Tina, lulusan Téknik Kimia, Institut Teknologi Bandung kiwari domisili teu jauh ti Bandung Kulon
Sanajan digedékeun dina tradisi kulawarga nu Islami, Kang Yayat leuwih milih gabung jeung kelompok nasionalis, nu miyakin yén ajaran ieu Présidén Munggaran RI téh sajalan jeung ajaran Islam
Ieu hal nu ngajadikeun ruket jeung para ulama sarta aub dina ngadegkeun Baitul Muslimin Indonésia, organisasi nu leuwih nitikbeuratkeun kana gerakan da’wah
Kasakumna atikan mangsa rumaja Yayat émangna ogé mangrupa gabungan ti atikan nu akademis jeung non akademis, di jero kelas jeung ogé di luar kelas
Ieu nu disebut minangka sakola kahirupan nu ngajadikeun hiji jalma tumuwuh jadi pribadi nu mandiri jeung sagemblengna
Ku kituna, teu bireuk deui mun kiwari Yayat ngébréhkeun yén atikan nu hadé téh atikan nu ngawangun manusa sagemblengna jeung sawatara cicirénna nyaéta ngawangun moral, ngarojong kréativitas jeung ngadidik karakter-karakter mandiri
Saprak mangsa sakolana gé geus aktif dina organisasi minangka Ketua OSIS nepi ka Ketua Pusat Gerakan Siswa Nasional Indonésia (1978-1980)
Jeung di bangku kuliah mah kapamingpinanna mingkin katémbong jeung jadi Ketua Angkatan Mahasiswa Baru taun 1980, Ketua Himpunan Mahasiswa Jurusan (1981-1982), jeung Sénat Mahasiswa Fakultas Ilmu Pendidikan IKIP Bandung (1983-1984)
Di sagigireunana, Kang Yayat ogé aktif dina kagiatan Kapramukaan jeung Palang Mérah Rumaja, di antarana Jamboré Palang Mérah Rumaja (1976), Déwan Kerja Cabang Panegak Pandéga (1978-1979), Raimuna Nasional jeung Pakémahan Wira Karya Asia Pasific (1979), sarta panyelenggara Kémah Kerja Pramuka Mahasiswa (1984)
Kang Yayat téh Ketua Cabang GMNI Bandung taun 1986-1988 nu satuluyna jadi Wakil Ketua Umum Présedium GMNI Puseur dina taun 1992-1995
Mungkasan program sarjanana di Fakultas Ilmu Pendidikan IKIP Bandung taun 1998
Disagigireunana, laun ngan saalakadar aktivis tapi mibanda kamampuh leuwih yéh Yayat téh saurang pangusaha profésional di widang konsultan jeung kiwari gé masih aktif ngajabat minangka salah sahiji konsultan nagara Islam jeung mingpin di pausahaan Nasional
Profésionalismeuna dina digawé ngajadikeun Kang Yayat dipercaya pikeun mangku jabatan-jabatan penting di organisasi profési, kayaning, dua périodeu jadi Pangurus DPN Ikatan Nasional Konsultan Indonésia (1998-2006), Kompartemén Konsultansi KADIN Indonésia (1999-2004), Déwan Pangurus Kelompok rélawan Pangembangan Jasa Kontruksi Nasional (1998-2002), Anggota Majlis Pertimbangan LPJKN (2007-2012), jeung dua période jadi Sékretaris Jéndral Ikatan Nasional Tanaga ahli Konsultan Indonésia (2005-2013)
Kang Yayat loba aub dina rupa-rupa mengikuti palatihan kapamingpinan nu ngarojongna pikeun mangku jabatan minangka wakil sékretaris jénderal DPP KNPI (1993-1996) jeung Bendahara Umum DPP Pamuda Démokrat (2007-2012)
Ku ieu dadasar ditambah sawatara pangalaman organisasi, ogé kasang tukang pakasabanna, Kang Yayat mimiti icikibung kana dunya pulitik praktis
Ditembeyan jadi Bendahara Kulawarga Besar Marhaénis Jawa Kulon (1999-2004), sarta jadi anggota Parté Démokrasi Indonésia Perjuangan dina taun 1999
Minangka alumni GMNI nu jadi Pangurus Puseur Alumni GMNI (2010-2015), Kang yayat pernah jadi pangurus Departemén Pendidikan jeung Departemén Pamberdayaan masyarakat DPP PDI Perjuangan (2005-2010), jeung ti saprak taun 2010 nepi ka 2015 mah, Kang Yayat dipaparin pancén minangka Wakil Ketua DPD PDI Perjuangan Provinsi Jawa Kulon
Minangka bentuk pangabdianna ka masyarakat, Kang Yayat ngadegkeun hiji kelompok rélawan Swadaya masyarakat (LSM) Cinta Tanah Air jeung Yayasan Cerah nu icikibung dina widang atikan
Lian ti kitu ogé dina raraga ngaréhabilitasi Aceh pasca Tsunami Kang Yayat aktif di Acéh kalawan jadi Diréktur Konsorsium Konsultan Indonésia (KKI) saprak taun 2005 nu tugasna minangka Konsultan "Project Management" pikeun ngakomodir bantuan Palang Mérah jeung Bulan Sabit Mérah Internasional bareng jeung PMI (Palang Mérah Indonésia)
&lt;ns&gt;0&lt;/ns&gt; &lt;revision&gt; &lt;parentid&gt;650343&lt;/parentid&gt; &lt;timestamp&gt;2023-04-15T01:39:06Z&lt;/timestamp&gt; &lt;contributor&gt; &lt;username&gt;InternetArchiveBot&lt;/username&gt; &lt;/contributor&gt; &lt;comment&gt;Rescuing 1 sources and tagging 0 as dead.)
#IABot (v2.0.9.3&lt;/comment&gt; &lt;origin&gt;653380&lt;/origin&gt; &lt;model&gt;wikitext&lt;/model&gt; &lt;format&gt;text/x-wiki&lt;/format&gt; Déménsia () nyaéta istilah anu digunakeun keur ngajelaskeun turunna fungsional uteuk anu disababkeun ku kelainan nu aya dina uteuk
Ieu sindrom patali jeung turunna kamampuan fungsi uteuk saperti kurangna daya inget, turunna kamampuh mikir, kamapuh paham kana hiji hal, ngalakukeun pertimbangan, jeung paham kana basa sarta turunna kacerdasan méntal
Ieu sindrom umumna dialaman ku jalma-jalma lansia anu umurna luhureun 65 taun
Déménsia ditandaan ku kagangguna méntal hiji jalma anu nyababkeun gangguan mikir jeung leungitna ingetan
Déménsia ogé bisa nyababkeun parobahan sipat jeung laku lampah hiji jalma
Penderita déménsia umumna bakal ngalaman déprési, parobahan suasana haté jeung kalakuan, hésé sosialisasi, jeung halusinasi
Penderita henteu mampu hirup sorangan jeung ngabutuhkeun dukungan jalma lain
Déménsia sok sering disalahartikeun minangka pikun atawa leungit ingetan padahal henteu bener yén turunna méntal anu serius mangrupa bagéan normal tina penuaan
Loba déménsia anu progrésif, anu hartina gejala mimiti kaciri lalaunana tuluy sacara bertahap jadi makin parah
Henteu sakabéh jalma anu ngalaman turunna daya inget atawa turunna kamampuh fungsi uteuk bisa diasosiasikeun jeung déménsia
Riksakeun ka dokter keur mikanyaho kondisi anu dialami sacara tepat
Déménsia disababkeun ku ruksakna sél-sél uteuk
Ieu karusakan ngaganggu kamampuah sél-sél uteuk keur komunikasi antara hiji jeung nu lainna
Waktu sél-sél uteuk henteu bisa komunikasi sacara normal, mangka fungsi uteuk saperti kamampuan mikir, laku lampah, jeung ngatur émosi bisa kapangaruhan
Uteuk miboga daérah anu béda-béda, masing-masing boga tanggung jawab anu béda (misalna mémori, pertimbangan, jeung gerakan)
Waktu sél-sél di hiji titik ruksak, éta daérah henteu bisa ngalaksanakeun fungsina sacara normal
Contona, dina panyakit Alzheimer, tingkat salah sahiji protéin nu luhur di jéor jeung di sél-sél uteuk luar nyababkeun sél-sél uteuk hésé keur hirup séhat jeung komunikasi jeung nu lianna
Wilayah uteuk anu disebut hippocampus mangrupa puseur pembelajaran jeung mémori di uteuk, jeung sél-sél uteuk di ieu daérah anu mindeng ruksak
Ku lantaran éta, leungitna ingetan sering jadi salah sahiji gejala awal alzheimer
Penderita déménsia umumna ngalaman gejala saluyu jeung panyababna kalawan parobahan kognitif jeung psikologis minangka gejala utama
Gejala anu umumna dirasakeun tina segi kognitif nyaéta: Salian ti ayana parobahan tina sisi kognitif pasien, penderita déménsia ogé ngalaman parobagan psikis atawa méntal lantaran kurangnga kamampuh uteuk keur mikir jeung nginget sacara jelas
Gejala anu dirasakeun tina sisi psikologis nyaéta déprési, gelisah, parobahan perilaku jeung émosi, ngarasa kasieunan (paranoid), agitasi, jeung halusinasi
Déménsia dibédakeun jadi dua kategori nyaéta déménsia anu bisa cageur jeung nu teu bisa cageur
Kategori nu kahiji nyaéta katégori anu bisa cageur ku cara diubaran kalawan hadé
Panyabab déménsia anu bisa dicageurkeun nyaéta: Panyabab déménsia anu teu bisa cageur nyaéta:
Ttéokbokki nyaéta salah sahiji kadaharan Korea mangrupa "tteok" nu asalna tina tiipung béas nu diasakan maké samara "gochujang" nu amis lada
Biasana Ttéokbokki bentukna buleud panjanng kawa tabung
Kadaharan ieu loba dijual di Pojangmacha, sarta geus ilahar dimasarakat Koréa
Mimitina mah kadaharan ieu téh asalna ti istana Dinasti Joseon nu disebut "gungjung tteokbokki."
Di wanci harita masakan ieu mangrupa "huintteok" nu diasakan ku kécap asin jeung daging sapi, "bagogari", togé, peterseli, "shiitake", wortel, jeung bawang bombay
Rasana jauh béda jeung ttéokbokki nu kiwari dipiwanoh maké bungbu cabé
Salian ti éta, ttéok nu dipaké aya 5 warna nu ngalambangkeun Koréa, kayaning: beureum, konéng, bodas, hideung jeung biru
Wewengkon Sindang-dong di Seoul dipiwanoh salaku tempat nu loba ngajual ttéokbokki
Sanggeus Perang Koréa, warung-warung leutik di Sindang-dong téh mangrupa warung mimitti nu ngajual ttéokbokki bungbu cabé
Nepi ka kiwari, di wewengkon Sindang-dong loba pisan warung-warung nu ngajual ttéokbokki
"Garaetteok" digolakkeun jeung saos "gochujang", pasta cabé nu geus diférmétasikeun asli ti Koréa
Ttéokbokki diasakan nepi ka saosna kentel
Kiwari geus loba variasi midangkeun ttéokbokki
Aya nu dipidangkeun jeung emiih, baso lauk, rupa-rupa lauk laut, jsb
Aprésiasi téh nyaéta kasadaran kana ajén-ajén anu nyangkaruk dina warnaning seni jeung budaya
Tumuwuh tina rasa meunang kasugemaan (éstétis) jeung ngarasa meunang mangpaat (émosional jeung inteléktual).Tarékah ngipuk atawa ningkatkeun aprésiasi sastra di antarana ku jalan kieu
Titiron atawa plagiat nyaéta nyaplok karangan atawa gagasan nu lian, sarta tuluy dipidangkeun deui (dina majalah, surat kabar, buku, jeung sajabana) bari diaku minangka karangan dirina sorangan
Laku titiron téh bisa nyalin sagemblengna atawa narjamahkeun bari ngarobah saeutik-saeutik
Jalma anu ngalaksanakeun titiron atawa plagiat disebutna plagiator
Conto konkrit titiron atawa plagiat téh nyaéta ngaku tulisan batur ku ngaran dirina sorangan (néplak)
Dina buku "Bahasa Indonesia: Sebuah Pengantar Penulisan Ilmiah", Felicia Utorodewo, spk
nyieun papasingan ieu di handap salaku gambaran umum wangun plagiarisme: Nu kaasup kana plagiarisme: Nu teu kaasup paripolah plagiarisme:
Goréng jagong atawa goréjag téh mangrupa goréngan nu dijieun tina jagong
Ieu mangrupa kahadaran has urang Sunda nu kagolong kana jenis goréngan, mun dina basa Indonésia mah ieu goéngan téh disebutna "perkedél jagung" atawa "bakwan jagung."
Ari saenyana ieu goréng jagong téh sarua kawas bala-bala, ngan bédana téh bahanna lain tina sop-sopan, tapi tina siki jagong nu beunang ngurud tina bongolna
Ari di kulinér urang Amérika pribumi aya ogé goréngan nu kawas kieu ngan rasana amis jeung gurih, perenahna mah di Amérika Sarikat Kidul
Lalakon di Amérika
Urang Amérika Asli mah geus maké jagong minangka kadaharan téh ti rébuan taun ka larung saméméh rang Éropa daratang ka Dunya Anyar
Produk bahan dasar jagong, kayaning tortila jagong, arépa jeung roti jagong mangrupa kadaharan utama di Amérika Pra-Kolumbus
Urang Amérika Asli teu maké téknik goréng keueum, ngan merlukeun minyak goréng nu saalakadarna jeung ogé parabotan nu bisa manaskeun nepi ka suhu tinggi
Padumuk Éropa diajar resép jeung prosés pikeun nyieun caneuteun jagong ti Urang Amérika Asli, jeung langsung varéasi tipung roti bahan dasar jagong téh dijarieun tina sisikian nu nyangkaruk di éta buana
Goréng jagong meureun baé geus dipangguhan di Amérika Sarikat Kidul, nu di ieu wewengkon téh kaolahan tradisionalna ngandung loba kadaharan goréngan, ngan teu pati kasarohor tinimbang hayam goréng kidul
Cék sajarahna, siki jagung téh asalna ti buana Amérika diwanohkeun ka Asia Tenggara mangsa abad ka-16 katompérnakeun, ku para padagang Spanyol jeung Portugis
Ieu pepelakan téh tumuwuh subur di iklom tropis Nusantara, sangkan geuwat jadi kadaharan utama di wewengkon tengah jeung pakidulan nusantara, alatan ngabutuhkeun saeutik cai pikeun melakna tinimbang paré
Minyak kalapa jeung minyak sawit téh geus jadi unsur penting dina kulinér nusantara ti babaheulana
Sangkan dipaké pikeun ngasakan jagong nu dicampur ku bahan lian maké téhnik digoréng
Goréng jagong tradisional di Amérika Kidul mah bahan nu dipakéna téh siki jagong, endog, tarigu, susu, jeung mantéga cair
Diasakanna digoréng keueum, goréng déét, atawa digarang, jeung deuih sok disuguhkeun jeung selé, buah, madu, atawa krim
Goréng jagong gé bisa dijieun tina krim jagong, digarang, tuluy disuguhkeun jeung sirop maple
Aya ogé nu nyieun goréng jagong nu wangunna kawas johnnycake, nu mantak saru
Ari di Indonésia, goréng jagung téh lain amis rasana, tapina gurih
Siki jagongna baradag, lantaran teu ditutuan, tapina guruntulan sikina nu diabrekkeun kana adonan
Dipertahankeun wangun siki jagongna
Bahan-banna mah nyaéta siki jagong beunang ngurudan, tipung tarigu, tipung béas, salédri, bawang daun, bawang beureum, bawang bodas, uyah jeung pedes
Digoréng keueum dina minyak kalapa
Aya ogé nu bahanna ditambahan ku endog, nu jadina sok disebut perkedél jagong
Ieu kadaharan téh minangka caneuteun, atawa jadi deungeun sangu
Hak cipta (lambang internasional: ©, Unicode: U+00A9) mangrupa hak éksklusif Panyipta atawa Panyekel Hak Cipta pikeun ngatur pamakéan hasil ébréhan gagasan atawa informasi tinangtu
Dadaasarna mah, hak cipta téh mangrupa "hak pikeun néplak hiji ciptaan"
Hak cipta bisa ogé ngamumkinkeun panyekel éta hak pikeun ngawatesan panggandaan teu sah kana hiji ciptaan
Umumna mah ogé, hak cipta mibanda masa lumaku tinangtu nu kawates
Hak cipta lumaku dina rupa-rupa jenis karya seni atawa karya cipta atawa "ciptaan"
Éta ciptaan téh bisa ngawengku puisi, drama, sarta karya tinulislianna, pilem, karya-karya koréografis (tari, balét, jeung sajabana), komposisi musik, rékaman swara, lukisan, gambar, patung, poto, pakakas lemes komputer, siaran radio jeung televisi, jeung (dina yurisdiksi tinangtu) desain industri
Hak cipta mangrupa salah sahiji jenis hak kabeungharan inteléktual, ngan hak cipta mah béda pisan katarana tinimbang hak kabeungharan inteléktual lianna (kayaning patén, nu méré hak monopoli kana pamakéan invénsi), lantaran hak cipta lain mangrupa mangrupa hak monopoli pikeun milampah hiji hal, tapina hak pikeun nyegah jalma lian nu ngalakukeun kitu
Hukum nu ngatur hak cipta biasana mah ngan ngawengku ciptaan nu mangrupa hiji gagasan anu spésifik jeung teu ngawengku gagasan umum, konsép, fakta, gaya, atawa téhnik nu mumkin kawujud atawa kawakilan dina éta ciptaan
MInangka conto, hak cipta nu patali jeung tokoh kartun Miki Beurit ngalarang pihak nu teu mibanda hak nyumebarkeun téplakan éta kartun atawa nyieun karya nu nurutan éta tokoh beurit tinangtu ciptaan Walt Disney, ngan teu ngalarang panyiptaan atawa karya seni lian ngeunaan tokoh beurit sacara umum
Sajarah hak cipta
Konsep hak cipta dina basa Sunda mangrupa alihbasa tina konsép "copyright" dina basa Inggris (sacara harfiah hartina "hak tiron")
Ieu "copyright" diciptakeun sajalan jeung panimuan mesin citak
Saméméh panimuan ieu mesin ku Johannes Gutenberg, prosés pikeun nyieun tironan tina hiji karya tulisan téh merlukeun tanaga jeung biaya nu ampir sarua jeung prosés nyieun karya aslina
Sahingga, kamumkinan badag para panerbit, laun para pangarang, nu mimiti mundut panangtayungan hukum kana karya citak nu bisa dapat ditiron téh
Lisénsi Hak Cipta
Lisénsi mangrupa idin nu dibikeun ku panyekel hak cipta atawa panyekel hak patali ka pihak lian pikeun ngumumkeun jeung/atawa ngagandakeun ciptaanna atawa produk hak patalina kalawan sarat-sarat tinangtu
q &amp; a copyright dina situs Direktorat umum IPR Kementrian Hukum jeung ham RI En icon
Éksprésionismeu atawa éksprésionisme nyaéta ngaran hiji gerakan dina widang sastra jeung seni séjénna (utamana seni lukis) di Jerman anu muncak antara taun 1910-1925, persis saméméh jeung sabada Perang Dunya I. Para panaratasna ti kalangan seniman jeung pangarang anu dina rupa-rupa cara leupas tina gambaran kahirupan jeung gambaran dunya anu saenyana, ku jalan ngaéksprésikeun pandangan atawa angen-angen batin jeung pikiran
Anu pangnonjoyna di kalangan pangarang harita, nyaéta panyajak Baudelaire jeung Rimbaud, novelis Dostoevsky, pilosop Niettéche, jeung dramawan August Strinberg
Pahamna mah saenyana teu kungsi dicindekkeun kalawan tetes ieu gerakan téh
Tapi bisa disebut yén cirina anu utama mah nyaéta nolak tradisi (sastra) paham réalismeu, boh dina milih jejer (objék) boh dina gayana
Para pangarang éksprésionis meuseuh kamampuhna dina ngaékspésikeun sawangan dirina pribadi ngeunaan kahirupan manusa jeung hirup kumbuh manusa
Biasana ku pandangan anu pohara jerona atawa gambaran émosi anu pohara seukeutna
Carana ku jalan ngahaja ngolah, ngagegedékeun, nyungkalan sakur anu kasaksian dina dunya objéktip, jeung ngaréka suasana jeung rasa anu kacida matak ngangresna
Karyana atawa caritana téh mindeng ngagambarkeun jalma kiwari anu kasingkir-singkir, ngeueung di tengah kahirupan masarakat industri, téhnologi, jeung kahirupan kota, tipecleng pegat tatali, jeung bingung teu puguh laku
Sandiwara atawa carita sandiwara téh nyaéta lalakon-lalakon anu biasa dipintonkeun dina pagelaran sandiwara (tradisional)
Biasana lalakon anu dipagelarkeun téh diperankeun ku manusa méh siga wayang orang (wayang wong)
Nilik warnana, carita téh bisa dipasing-pasing jadi sababaraha golongan nyaéta lalakon babad, lalakon wayang, lalakon roman, jeung lalakon desik
Iwal ti lalakon roman, lalakon-lalakon séjén mah dipagelarkeunana téh maké pamirig gamelan, pikeun mirig ibing atawa gerak para palaku, atawa maréngan suasana adegan carita, utamana waktu keur sedih kingkin pédah nu ngalalakon meunang cilaka atawa dikaniaya
Dina keur kitu, "soléloquy" biasana sok "diwakilan" ku kawih sindén
Nurutkeun sawatara katerangan, pagelaran lalakon sandiwara tara maké naskah; unggal pamaén bangun geus apal karakterisasina kumaha lamun dirina jadi anu dina lalakon anu, kaasup igelna jeung wanda sorana
Di antara lalakon roman anu pangpopulérna di kalangan sandiwara nyaéta lalakon "Beranak di dalam Kubur", "Lalakon Lutung Kasarung", "Rangga Wulung" nu kagolong kana lalakon babad
Deungeun sangu atawa deungeun dahar (katelah ogé disebut deungeun wungkul; ) nyaéta salah sahiji jenis batur pikeun kadaharan utama
Baheula mah deungeun sangu téh kaasup anggota tina kelompok opat séhat lima sampurna nu kakoncara
Deungeun sangu bisa ngajadikeun barang dahar nu bareurat téh jadi leuwih ponyo lantaran rasana nu ngadominasi
Sakapeung mah deungeun sangu téh mibanda fungsi pikeun ngaleungitkeun rasa tina kadaharan utama jeung sasayuran nu kurang dipikaresep ku anu ngonsumsina
Di Sunda, deungeun sangu téh wajib aya di mana rék nyarap, ngawadang, dahar peuting atawa dahar-dahar basajan lian
Deungeun nu sok disayagakeun di masarakat Sunda mah kawilang saderhana pisan, deungeun nu disayagakeun cukup ku lauk asin, lalab jeung sambel
Aya ogé nu ditambahan jeung kurupuk
Ngan ieu mah lain mangrupa aturan nu kudu dicumponan dina unggal dahar, tiap-tiap masarakat Sunda mibanda kamonésanna séwang-séwangan dina nyayagakeun deungeun sangu anu varéatif
Ari nu geus teu ahéngna mah nyaéta tradisi masarakat Sunda nu ngabiasakeun dahar jeung sangu, sangkan sagalaning kadaharan atawa deungeun sangu téh tara ditambulan, éstu didahar jeung sangu
Upamana cilok wéh, sok didahar jeung sangu, istilahna sok disebut "disanguan" (ditambahan ku sangu)
Bala-bala, goréng témpé, goréng hayam, goréng oncom, jeung réa deui ti éta sok disanguan ogé
Ieu tradisi nu geus ngulit daging, mun teu disanguan mah acan disebut dahar
Urang Sunda miboga kayakinan yén nu dimaksud dahar téh nyaéta ngadahar sangu
Sanajan sabéhditueunana mah daharan téh lain saalakadar ngadahar sangu wungkul, ngadahar beuleum dangdeur (bagedud), ketan, oyék jeung kopra gé kaasup daharan
Ngésérna makna dahar nu maksud asalna nuduhkeun aktivitas ngonsumsi sagala kadaharan sangkan diolah di jero padaharan, kiwari jadi aktivitas ngonsumsi kadaharan utama sangu
Nu mantak istilah deungeun dahar sok disebut ogé deungeun sangu
Deungeun kayaning salad, kentang jeung roti biasana mah dipaké dina kadaharan utama mayoritas nagara di dunya kulon
Susuguh deungeun nu anyar kénéh diwanohkeun ka urang kulon mah nyaéta sangu jeung couscous, nu mantak sangu mah lain kadaharan utama di kulon mah, kiwari ieu sangu gé geus kumembang jadi kasohor pisan di sakuliah Éropa, utamana dina acara resmi (kalawan couscous nu sok aya di pésta dahar peuting dina susuguh Wétan Tengah)
Deungeun nu ilahar di dunya kulon:
Pada téh nyaéta beungkeutan rakitan pupuh nu diwangun ku sababaraha padalisan, unggal padalisan ilahama ditulis sajajar-sajajar
Pada unggal pupuh béda-béda, boh nilik jumlah padalisanana nilik réana engang dina saban padalisan, boh nilik sorana (vokal) dina engang panungtung unggal padalisan
Unggal pupuh miboga patokan nu geus tangtu
Guguritan umumna diwangun ukur ku sababaraha pada atawa puluhan pada, ari wawacan biasana diwangun ku ratusan pada sabab panjang ngalalakon (naratif)
Ieu di handap conto tilu pada pupuh maskumambang, dipetik tina guguritan "Sasambatna Domba" Adu karangan A. Djajasasmita anu dimuat dina Volksalmanak Sunda taun 1926
Duh manusa mana kaniaya teuing teu aya rasrasan abong ka mahluk nu laip nyiksa henteu jeung aturan Hulu abdi karaosna langkung nyeri tulang asa bejad tanduk mah pon kitu deui taya raoskeuneunana Na dikinten abdi moal ngaraos nyeri Pédah kabiasaanana tapi waktosna abdi ngan bakating kumawula Dumasar kana wangunna, atawa rakitanana, aya hadéna upama istilah pada dipaké keur "bait" (Basa Indonesia) atawa "couplet" (Basa
"bait" (Basa Indonesia) atawa "couplet" (Basa Inggris) puisi Sunda umumna, lain keur pupuh wungkul
Kaswari mangrupa manuk nu miboga ngaran ilmiah Casuarius nu masih kagolong dina kelompok jenis manuk nu teu bisa hiber
Manuk kaswari mangrupa jenis manuk nu kiwari kaancam punah
ku sabab rusakna lingkungan tempat hirupna kaswari
Kaswari téh jadi fauna has nu jadi ciri Provisi Papua Kulon
Kalumangsungan hirup manuk kaswari ditangtayungan ku undang-undang, pikeun nyingkahan sagala kamungkinan nu ngabalukarkeun tumpurna ieu spesies
Deskripsi sarta ciri Kaswari
Bikang na leuwih gedé jeung miboga warna nu leuwih cerah tibatan jalu
Kasuari n geus sawawa miboga jangkung 1,5 nepi ka 1,8 m (4.9-5.9 suku), sanajan sababaraha bikang bisa nepi ka 2 m (6.6 suku), jeung beurat 58,5 kg (129 lb)
Kaswari miboga bulu nu diwangun tina poros jeung barbules nu logor, teu miboga "retrices" (bulu buntut) atawa kelenjar preen
Kaswari boga jangjang leutik kalayan 5-6 bulu badag
Ieu diréduksi jadi hiji dasi kaku, keratinous, kawas landak, tanpa hiji hateup
Cakar aya dina unggal ramo kadua
"Furcula" jeung "coracoid" morosot, jeung tulang palatal sarta "sphenoid" tulang silih antel
Awak nu wangunna baji, dianggap salaku adaptasi pikeun nyingkahan cucuk, jeung daun nu ngarambat, nu bisa ngarojong kaswari pikeun lumpat gancang di leuweung hujan
Kaswari maké suku maranéhanana salaku pakarang
Miboga tilu ramo suku kalayan cakar nu seukeut
Ramo suku kadua, bagian jero dina posisi medial, cakar kawas péso anu panjangna 125 mm (5 inch)
Cakar ieu kacida pikasieuneun ku sabab teu jarang kaswari maké sukuna pikeun najong sato lain atawa manusa
Kaswari bisa leumpang nepi ka 50 km / h (31 mph) ngaliwatan leuweung geledegan jeung bisa luncat nepi ka 1,5 m (4.9 suku)
Sarta kaswari mnagrupakun sato nu bisa ngojay pikeun meuntasan walungan atawa ngojay dilaut
Kaswari miboga tilu spesiés nyaéta Kasuari Gelambir Tunggal" (Casuarius unappendiculatus)"
Miboga ciri bulu nu warnana hideung sarta heuras
Sirahna biru caang, tandukna segitilu kandel sarta jangkung
Beuheungna beureum atawa konéng ngalgalambir tunggal leutik warna na beureum atawa biru
Sukuna gedé sarta kuat, miboga tilu ramo kalayan cakar nu seukeut
Anakan garis-garis ppolos lila kalilaan robah jadi warna ccoklat polos, leuwih pucet tibatan spsiés séjénna
Habitat manuk kaswari gelambir tunggal sumebar diwewengkon Papua bagéan timur, Daérah Kepala Burung nepi ka S. Ramu, jeung Pulo Yapen, Pulo Batanta, sarta Pulo Salawati, ti luhureun laut nepi ka 700 m. Aya 4 subspesies ni dipiwanoh sacara lokal (unappendiculatus, occipitalis, aurantiacus jeung philipi) tapi bukti ilmiah ngeunaan bédana subspesies éta masih kurang
Di leuweung bisa kanyahoan ayana Kaswari ku tapak sukuna
Kasuari Gelambir Ganda "(Casuarius casuarius)"
Kaswari gelambir-ganda atawa dina basa ilmiana "Casuarius casuarius" nyaéta salah sahiji manuk ti tilu speciés Kaswari
Manuk nu geus sawawa ukuranna gedé, miboga jangkung nepi ka 170 cm, sarta miboga bulu warnana hideung jeung heuras
Kulit beuheungna warna biru jeung aya dua gelambir warna beureum dina beuheungna
Di luhur sirahna aya dua tanduk nu panjang warnana semu coklat
Manuk bikangna ampir méh sarua jeung jalu sarta biasana ukurana leuwih gedé jeung leuwi loba tibatan jalu
Populasi Kaswari Gelambir-ganda sumebar di leuweung dataran handap di Australia, pulau Irian jeung pulau Seram di provinsi Maluku
Spesiés ini mangrupa hiji-hijina manuk di marga Casuarius nu aya di benua Australia
Kadaharan manuk Kaswari Gelambir-ganda nyaéta magrupa-rupa bubuahan nu murag kana taneuh di leuweung
Manuk Kaswari biasana hirup sorangan, papasangan mun keur usum jalangan
Anak manuk sisileungleuman ku manuk jalu
Kasuari Kerdil" (Casuarius bennetti)".. Saluyu jeung ngaranna, kaswari ieu mangrupa jenis kaswari nu pang leutikna dibandingkun jeung nu séjénna
Gelambir teu gagantung dibeuheungna sakumaha nu séjén
Buluna warna biru caang dina beuheung sarta hideung dibagéan awak lianna
Tandukna gepéng jeug leutik teu siga kaswari lianna
Miboga kamampuan keur luncat, ngojay sarta néjéh ka hareup kalayan kuat
Tempat hirupna, di pulau Papua nu sumbar di leuweunng sarta di bukit nepi ka jangkungna 3000 mdpl
Aya 7 subspesiés ("papuanus, goodfellowi, claudii, shawmayeri, hecki, bennetti sarta picticollis") nu sacara tradisional bisa katinggali
Populasi manuk Kaswari beuki turun
Ku kituna IUCN Redlist ngabuskeun manuk Kasuari Gelambir Ganda ("Casuarius casuarius") jeung Kasuari Gelambir Tunggal" (Casuarius unappendiculatus)" kana status konservasi Vulnerable (Rentan) ti taun 1994
Sadengkeun Kaswari Kerdil "(Casuarius bennetti)" miboga status konservasi Néar Thréatened (ampir kaancam )
Ancaman kapunahan manuk Kaswari alatan lobana jlma nu muru, boh diarah dagingna atawa buluna sarta endogna
Spésiés ieu didugangurangan kacida gancangna sacara kasaluruhan dumasar kana kayakinann yén Kaswari geus ngurangan pisan di Australia salila tilu generasi panungtung
Ku kituna, jumlah spésiés sarua jeung 6.667-13.333 individu sawawa, atawa dibuleudkeun jadi 6000-15,000 individu sawawa
"Sa'ir" téh nyaéta ngaran salah sahiji wanda puisi tradisional, asal tina sastra Arab (Islam)
Dina sapadana matok diwangun ku opat-opat padalisan, unggal padalisan angger jumlah engangna, murwakantina laraswekas
Bédana jeung sisindiran, dina sa’ir mah euweuh bagian cangkang, kabéhna téh mangrupa eusi, sarta biasana tara gembleng dina sapada digunakeun dina déskripsi atawa narasi, tapi dina wangun narasi mah kawilang teu pati produktip
Mimindengna mah dipaké dina wacana sawér atawa pupujian
Loba Éling Regepkeun ieu pépéling hirup kudu Ioba éling sabab ajal pasli datang urang moal bisa mungpang Sing inget kana papasténn hadé goréng urang yakin éta kabéh paparinan Allah nu hakkulyakin Éling-éling dulur kabéh ibadah ulah campoléh beurang peuting ulah weléh bisina kaburu paéh Karasana keur sakarat hanjakal kaliwat-liwat henteu ngalampahan salat kana ibadah sok elat (Dicutat tina "Puisi Pupujian dalam Bahasa Sunda", Tini
"Puisi Pupujian dalam Bahasa Sunda", Tini Kartini, spk
Safinatun Najah atawa Kitab Safinah lengkepna Safinatun Najah Fiima Yajibu `ala Abdi Ii Maulah nyaéta hiji kitab singget ngeunaan dasar-dasar élmu fiqih mungguh mazhab Syafé'i
Ieu kitab ditojokeun pikeun santri sarta nu mitembeyan sangkan eusina ngan mangrupa kacindekan hukum fiqih wungkul tanpa ngawuwuhkeun dalil jeung dasar nangtukeun dalil dina netepkeun hukum
Sok sanajan kitu, nyangkaruk permasalahan fiqih nu kagolong ikhtilaf di kalangan ulama ahli fiqih antar mazhab, malah mah di kalangan ulama mazhab Syafé'i sorangan, sahingga diperlukeun palanggeran dina milih kedalan nu leuwih anteb ("rajih") luyu jeung Al-Qur'an sarta Sunnah
Ieu kitab kawentar di kalangan pondok-pondok pasantrén Nahdliyyin jeung asup minangka salah sahiji matéri kurikulum dasarna
Panulis kitab safinah nyaéta sauran ulama besar nu kakoncara nyaéta syékh Salim bin Abdullah bin Saad bin Sumair Al hadhrami
Ieu ajengan mangrupa saurang ahli fiqih jeung tasawwuf nu madzhabna Syafé'i
Lian ti kitu, syékh Salim ogé saurang guru nu dipikawanoh ku kaihlasanna sarta sabar, saurang "qodhi" nu adil sarta zuhud kana dunya, malah mah ogé saurang pulitikus jeung panitén militér nagara­-nagara Islam
Anjeunna dibabarkeun di désa Dziasbuh, nyaéta hiji désa di daérah Hadromaut, Yaman, nu kawentar minangka piseur gelarna para ulama besar dina rupa-rupa widang élmu ka­agamaan
Sakumaha para ulama besar lianna, syékh Salim mitembeyan atikanna kalawan widang Al-Qur'an dina pangaping ramana nu ogé mangrupa saurang ulama besar, nyéta syékh Abdullah bin Sa'ad bin Sumair
Dina mangsa nu singget pisan syékh Salim mampu ngaréngsékeun diajarna dina éta widang Al-Qur'an, malah mah anjeunna ngaraih hasil nu hadé sarta préstasi nu luhung
Anjeunna ogé diajar widang-widang liannya kayaning élmu basa arab, élmu fiqih, élmu ushul, élmu tafsir, élmu tasawuf, jeung élmu taktik militér Islam
Éta élmu-élmu téh diajar ti para ulama besar nu kacida kakoncarana dina abad ka-13 H di daérah Hadhramaut, Yaman
Kalawan perhatian husus sarta antusiasme para ulama nu geus ngahidmat kana kitab Safinah luyu jeung kamampu sarta kaahlianna séwang-séwangan
Loba di antarana nu nulis syarah (buku dadaran) kitab Safinah, di antara ngaran-ngaran kitabna téh nyaéta: Nadhom
Lian ti nu nulis syarahna kitab safinah, aya ogé nu nyieun nadhoman tina ieu kitab safinah, nadhom téh mangrupa sa'ir nu ilahar dihaleuangkeun di unggal pasantrén salaf, nu mana ku didawamkeunna ieu nadhoman mah prosés ngapalkeun kitab téh jadi leuwih gampang jeung genah didéngéna
Kacatet para ulama nu ngadawamkeun nadhom safinah téh di antarana:
Daptar Setasiun Radio di Indonésia
Jalak mangrupa manuk ti suku "Sturnidae" nyaéta ngaran sakelompok manuk nu miboga sora alus, umumna ukuran awakna sedeng (kira-kira 20–25 cm), gagah jeung pamatuk nu kuat, seukeut sarta lempeng
Sukuna panjang sabanding jeung awakna, sorana ribut jeung tarik, kadang-kadang bisa nurutan sora manuk séjénna
Di alam, manuk ieu lolobana miboga sayang diliang-liang tangkal
Manuk jalak umumna babari pisan lindeukna, dina jero kandan, manuk ieu teu daék cicinng, resepna hihiberan jeung disada
ku sabab éta, ngukut manuk ieu biasana miboga tujuan pikeun ngalatih manuk séjéna disada kawas manuk Jalak
Ngadahar ampir sakabéh jenis kadaharan, utamana mangrupa voer, cau, kroto, jeung jangkrik
Hésé pisan ngabedakeun nu mana jalu jeung bikang, tapi biasana mah dilakukeun pamariksaan daérah
Jalak nu jalu biasana miboga bagian kloaka nu leuwih gedé
Aya leuwih ti 25 spesies jalak, nyaéta jeung , di sakuliah Indonesia
Sababaraha jenis jalak nu ilahar dikukut ku manusa, nyaéta:
Mohamad Ibnu Sayuti atawa leuwih dipikawanoh kalayan ngaran Sayuti Melik (lahir di Sleman), kacatet dina sajarah Indonesia salaku nu ngetik naskah proklamasi kamerdékaan Republik Indonesia
Anjeunna kagungan garwa Soerastri Karma Trimurti, wartawati jeung aktivis wanojaa di jaman pergerakan jeung jaman sanggeus kemerdékaan
Panitia Persiapan Kemerdekaan Indonesia (PPKI) dijieun 7 Agustus 1945 jeung dipikanyaho ku Ir
Soekarno, ngaganti Badan Penyelidik Usaha Persiapan Kemerdekaan Indonesia anu gancang dibubarkeun
Anggota awalna 21 urang
Beuki dieu kalawan teu dipikanyaho ku Jepang, anggotana nambahan 6 urang kaasup Sayuti Melik
Sayuti Melik kaasup dina kelompok Ménténg 31 anu miboga peran diculikna Sukarno jeung Hatta dina ping 16 Agustus 1945 (Kajadian Réngasdéngklok)
Para pamuda nu bajoang, kaasup Chaerul Saleh, Sukarni, jeung Wikana, babarengan jeung Shodanco Singgih, salah saurang anggota PETA, jeung pamuda séjén mawa Soekarno (jeung Fatmawati, Guntur nu umurna kakara 9 bulan) jeung Hatta ka Réngasdéngklok
Tujuanna sangkan Ir
Soekarno jeung Drs
Hatta thenteu kapangaruhan ku Jepang
Lebah dieu, para pamuda ngayakinkeun Soekarno yén Jepang geus teu walakaya jeung para pajuang siap ngalawan Jepang naon waé résikona
Di Jakarta, golongan muda, Wikana jeung golongan kolot, Mr. Ahmad Soebardjo ngalaksanakeun sawala
Mr. Ahmad Soebardjo nyaluyuan keur ngaproklamasikeun kemerdékaan Indonesia di Jakarta
Sanggeus kitu, Yusuf Kunto nganteur Ahmad Soebardjo ka Réngasdéngklok
Aranjeunna néang Ir
Hatta ka Jakarta
Antukna, Mr. Ahmad Soebardjo bisa ngayakinkeun para pamuda sangkan teu gagancangan ngaproklamirkeun kamerdékaan
Konsép naskah proklamasi disusun kuBung Karno, Bung Hatta, jeung Achmad Subardjo di imah Laksamana Muda Maeda
Wakil para pamuda, Sukarni jeung Sayuti Melik
Sanggeus réngsé dina waktu janari ping 17 Agustus 1945 konsép naskah proklamasi dibacakeun di hareupeun para hadirin
Ngan, para pamuda nolak
Naskah proklamasi anu geus disusun téh dianggap sarua jeung jieunan Jepang
Dina kaayaan kitu, Sayuti méré gagasan sangkan téks proklamasi ditandatangan ku Bung Karno jeung Bung Hatta wungkul nu ngawakilan bangsa Indonesia
Usulna ditarima, kalawan Bung Karno gancang maréntahkeun Sayuti sangkan ngetik téksna
Anjeunna ngarobah kalimah "Wakil-wakil bangsa Indonesia" jadi "Atas nama bangsa Indonesia"
Mangsa sanggeus kamerdékaan
Sanggeus Indonesia Merdéka, anjeunna jadi anggota Komite Nasional Indonesia Pusat (KNIP)
Dina taun 1946 kalayan paréntah Mr. Amir Syarifudin, anjeunna ditéwak ku Pamaréntah RI sabab dianggap deuheus jeung Persatuan Perjuangan
Lian ti éta, ogé dianggap kalibet dina "Peristiwa 3 Juli 1946"
Sanggeus dipariksa ku Mahkamah Tentara, anjeunna dianggap salah
Waktu aya Agresi Militer Belanda II, anjeunna ditéwak ku Walanda jeung dipanjara di Ambarawa
Anjeunna dibébaskeun sanggeus réngséna KMB
Taun 1950 Sayuti diangkat jadi anggota MPRS jeung DPR-GR salaku Wakil Angkatan '45 jeung jadi Wakil Cendekiawan
Masa Orde Baru
Sanggeus Orde Baru ngaran Sayuti nanjung deui dina panggung politik
Anjeunna jadi anggota DPR/MPR, ngawakilan Golkar dina hasil Pemilu 1971 jeung Pemilu 1977
Sayuti Melik pupus dina ping 27 Februari 1989 sanggeus kasorang kasakit salila sataun
Anjeunna dikurebkeun di TMP Kalibata Penghargaan
Sayuti Melik narima Bintang Mahaputra Tingkat V (1961) ti Presiden Soekarno jeung Bintang Mahaputra Adipradana (II) ti Presiden Soeharto (1973)
Laksamana Muda Maeda Tadashi () nyaéta perwira tinggi Angkatan Laut Kakaisaran Jepang di Hindia Belanda dina mangsa Perang Pasifik
Salila Indonesia dijajah ku Jepang, Maeda ngajabat salaku Kepala Penghubung Angkatan Laut jeung Angkatan Darat Tentara Kakaisaran Jepang
Laksamana Muda Maeda miboga peran penting dina kamerdékaan Indonesia nyaéta ku cara nyadiakeun imahna di Jl
Imam Bonjol, No.1 keur panglawungan para inohong kamerdékaan
Jakarta Pusat jadi tempat nyusun naskah proklamasi ku Soekarno, Mohammad Hatta, jeung Achmad Soebardjo, ditambah sang juru ketik Sayuti Melik
Lian ti éta, Maeda ogé ngajamin kaamanan aranjeunna
Kiwari, imahna dijadikeun muséum Perumusan Naskah Proklamasi
Situs Candi Blandongan nyaéta salah sahiji candi nu miboga struktur tina batu bata, di Candi ieu ogé kapanggih téhel cor beton nu numutkun analisa mah tina campuran batu koral, kapur kulit kerang jeung keusik atras
Candi ieu miboga ukuran 24,6 m x 24,6 m sarta jangkungna 4,9 m ti beungeut sawah, di Candi ieu kapanggih materai-materai dina kaayaan utuh 10 siki
Hasil analisa Coedes materai- materai éta kaasup kana Typology 1 nu mekar di jaman Dvaravati, gambarna nyaritakeun Kaajaiban Srasvati tina naskah Diyavadama ti aliran Sarvasteveda, Aliran Threvada
Tina hasil babandingan materai-materai nu aya di Asia Tenggara, yén materai-materai nu kapanggih di Candi Blandongan miboga sasaruaan jeung materai - materai Kha Ok Dalu Phattalung di Thailand Selatan, Periode Dvaravati Abad ka 6-7 Masehi, dina sisi lainna nunjukun Abad ka 12 M, Candi Blandongan dipaké ti abad 2-12 M. Pernahna aya di Desa Segaran, Kecamatan Batujaya 45 km ti Ibu Kota, Kabupaten Karawang
Ghua Cupu Agung atawa nu ilahar dipiwanoh Guha Sukarno ayana di dusun Cikebi Désa Linggalaksana Kecamatan Cikatomas
Salian ti loba didatangan ku nu ziarah, cenah mah guha ieu ogé mineng didatangan ku kulawarga Sukarno (Présidén mimiti Republik Indonésia)
Numutkeun kuncén di guha éta, cenah sok mineng aya kokolébatan bayangan goib mantan présidén mimiti Indonésia
Mitos ieu ngabalukarkeun loba na jalma nu kairut pikeun datang ka ieu tempat, hususna pikeun nu ngaidolakeun Sukarno
Guha ieu tina segi artistik kaitung hadé, salian ti miboga tingkat bahaya nu handap, guha ieu gampang pikeun didatangan ku sabab lokasina nu strategis
Miboga panjang 187 meter, miboga rupa-rupa ornamén, aya stalacmit, stalactit, gourdin jsb
Salian ti dipaké pikeun ziarah, guha ieu ogé jadi tujuan pelesir jeung patualangan ku sabab teu jauh ti guha, kira-kira 2 km, aya tepat nu miboga pamandangan nu kacida éndahna di Kabupatén Tasikmalaya, nyaéta Pasir Nalangsa
Guha ieu geus dirombak, hususna pikeun nu ziarah, bisa ditinggali tina tangga nu geus diwangun sarta tempat patapaann nu geus tumaninah jeung jalan ka gua nu alus
Nomor Register Gua : GT
01 Ngaran Guha/Sinonim : Cupu Agung/Sukarno Letak Kordinat : 108º 15’ 11.4” BT 07º 38’ 50.5” LS Kéaluhuran : 284 meter DPL Kampung/Dusun : Cupu Agung/Cikebi Desa/Kecamatan : Linggalaksana/Cikatomas Kabupaten/Provinsi : Tasikmalaya/Jawa Barat Laut/Gunung nu deukeut: Hindia/Pasir Nalangsa Wangun biwir guha : Segiopat (amorf) Ukuranbiwir guha : 1,2 x 1,5 meter/semi vertical Panjang lorong gua : 384 meter(lorong utama) Lebar lorong gua : 0,8
utama) Lebar lorong gua : 0,8 - 7 meter Pernahna biwir gua/lorong: Tebing/horizontal Kapasitas guha: 10 - 100 orang Darajat kasulitan : Gampang Kpamilikan tanah : Tanah Desa Juru konci kiwari: Kartoji(Toji) Pamangpaatan guha kiwari: Pikeun kagiatan wisata ziarah
Sasha Clements nyaéta aktris Kanada anu lahir 14 Maret taun 1990 di Toronto, Ontario
Naturalismeu atawa naturalisme nyaéta aliran sastra nu karya-karyana salawasna méré gambaran kahirupan manusa sacara gembleng
Naturalismeu téh enas-enasna mah lain dina lebah nyipta wanda karangan wungkul, tapi corak fiksi anu dimekarkeun ku paham atawa aliran pangarang luyu jeung tangtungan filosofina
Buah pikiranana mangrupa terusna paham Darwin dina biologi (pertengahan abad ka-19) yén manusa téh sagemblengna kakurung ku susunan alam, teu ngabogaan jiwa ("soul" atawa hubungan séjén jeung agama atawa jeung dunya spiritual di luar alam/jagat raya)
Ku lantaran kitu, manusa téh ngan ukur sato tahap-luhur emu pasipatan jeung nasibna ditangtukeun ku dua rupa kakuatan alami, warisan, jeung lingkungan
Nampa warisan sipat-sipat pribadi jeung naluri atawa insting napsu, utamana napsu lapar jeung napsu birahi jeung teu daya dina nyanghareupan panéka ékonomi di tengah kahirupan kulawarga, lingkunganana, jeung masarakatna
Ieu kasang tukangna anu matak karya-karya naturalismeu réa ngumbar segi-segi napsu birahi, adegan-adegan tragis, karasana resag, kasar, tanpa tédéng aling-aling
Situs Gua Malawang pernahna ± 500 m belah kulon ti SD Wangun nu aya di Kampung Nagrak, Desa Sukawangun
Karakteristik guha ieu mangrupa kumpulan ti kurang leuwih 13 guha
Masarakat disabudeureunna méré rupa-rupa ngaran sebutan kayaning Malawang, Batu Masigit jeung Gorin
Aya hiji sajarah tina ngaran nu dibéré ku masarakat, nyaéta Gorin
Ari Gorin téh nyaéta ngaran wadah cai tina taneuh liat
Kelompok guha ieu diaranan Gorin alatan numutkeun kapanggihna Gorin ku Taryana Kapala SKB Tasikmalaya taun 1993 disalah sahiji wanda arkéologis nu kapanggih mangrupa 13 beulahan
RCTI Network Sumatera Utara nyaéta stasion Siaran lokal di Indonesia
Elshinta TV Medan (nyaéta stasion TV Lokal di Indonesia
Gagak nyaéta salah sahiji manuk nu kaasup kana marga "Corvus", suku "Corvidae"
Ampir sakabéh jenis manuk ieu miboga ukuran nu rada gedé batan manuk lianna, sarta wana buluna hideung
Sumebarna di ampir sakabéh benua jeung wilayah pulau, kecualli di Amerika Selatan
Di antara jenis unggas, gagak dipikanyaho miboga kacerdasan di handapeun rata-rata manuk saumumna
Kualitasna ieu geus lila dipikanyaho ku manusa, hususna dina kaahlian nyokot barang manusa
Sato ieu ogé miboga kamampuan belajar sarta bisa nganggeuskan masalah kalayan maké alat nu aya disabudeureunna
Disababaraha kabudayaan jeung mitologi, manuk gagak téh biasana dipatalikeun jeung hal-hal u goréng
Di Eropa gagak dipercaya salaku manuk inguan dukun
Di Indonésia gagak dileuweung dianggap bisa jada totondén kasulitan nu bakal datang tumiba
Miboga warna nu hideung meles, sora nu serak sarta tarik, gagak loba dipatalikeun jeung hal-hal mitos, loba nu teu mikaresep ka ieu sato
Situs Kaputihan ayana di daérah Karoman Desa Purwahayu Kecamatan Taraju Kabupaten Tasikmalaya
Ngaran Kaputihan dicokot tina parobahan agama Hindu sarta kalakuan jalma-jalmana wanci harita nu dianggap kotor jadi agama Islam sakaligus bisa ngarobah kalakuan jeung cara adat nu dianggap beresih atawa putih
Saacan diaranan daérah Kaputihan, daérah ieu biasa dipiwanoh Pamujaan urang Hindu di tata Sukapura, sadengkeun nu miboga kakuasaan éta nyaéta Prabu Sangghyang Adegan jeung para pambantuna Prabu Kalang Jalar, Prabu Kalang Manafa, Prabu Puhun Mangkubumi jeung Prabu Bentang, dina waktu harita sakabéh rahayat di wewengkon éta nganut agama Hindu
Riwayat singget Situs Kaputihan
Dina jaman karajaan Hindu daérah Copo/Kaputihan aya dina wilayah Karajaan Galuh nu dipingpin ku hiji Raja nu wastana Ciung Wanara
Raja Galuh ngutus 3 punggawa kapercayaanna nyaéta Prabu Sangiang Adegan jeung dua hulu balang nu ngaranna Prabu Kalang jeung Prabu Punuh Mangkubumi pikeun ngamekarkeun daérah kakuasaanna sabari ngasumebarkeun agama indu pikeun ngingetkeun kamakmuran Karajaan Galuh
Sangkan urusan gancang, Raja Ciung Wanara ngangkat Prabu Kalang Manap jeung Prabu Kalang Bentang
Ku kamampuan Prabu Sangiang Adegan, kamekaran agama Hindu kacida gancangna nepi ka daérah Sukapura
Numutkeun hikayat, sababaraha taun ka hareupna di daérah Copo/Kaputihan kadatangan saurang Wallyulloh nu diutus Karajaan Demak pikeun nyumebarkeun Agama Islam, nu ngaranna Syeikh Haji Sakti Darmajati Medal Saking Kudratulloh, kalayan mawa misi bisa naklukkeun puseur pamujaan agama Hindu jeung ngasumebarkeun agama Islam
Kalayan kasaktian Prabu Sanghiang Adegan, daérah Copo saola-olah asa eundeur nanging syékh Haji geus dibekelan hiji cepuk nu diaranan Cupu Manik pikeun ngalawan kasaktian urang Hindu
Mangpaat tina Cepuk, lamun dialungkeun ka taneuh, matak taneuh eundeur jeung labil tapi balik deui ka asalna
Diaduna kasaktian éta nepi ka mangbulan-bulan nu ahhirna sakabéh panganut Agama Hindu tuluy asup Islam kaasuo Prabu Sangiang Adegan jeung ulu balangna
Jog-jog ("Pycnonotus goiaviei"); basa Inggrisna "Yellow-vented Bulbul" nyaéta hiji manuk nu asalna tina kulawarga "Pycnonotidae", urang Jawa nyebutna "terucuk" atawa "cerocokan"
Aya ogé nu nyebut kana ieu manuk téh "braba, merbah, celucuk, cica"
Pangawakanna leutik sapantar jeung manuk cangkurileung, panjang tina buntut nepi ka pamatuk kurang leuwih 20 cm
Hirup tur nyiar hakaneun dina tatangkalan, pating araclog sarta récét disarada patembalan utamana mangsa arék meuting/nyayang
Kahakanan manuk jog-jog kayaning bungbuahan nulaleutik sarta gegeremet kayaning sireum, jangkrik, papatong, jeung sajabana, luyu jeung pangawakanna nu memang leutik
Malahan aya hiji paribasa nu ilahar pikeun némbongkeun hiji kaayaan anu kurang merenah atawa mikahayang nu pamohalan kacumponan, cenah “kawas jog-jog neureuy buah loa” éta kulantara buah loa mah ukuranna méh sagedé awakna tangtuna pamohalan pisan bisa kateureuy
Manuk jog-jog kawilang lindeuk sarta teu kaasup manuk galak ka manuk séjén, mangsa ditunda sarta diingu dina kandang nu lega ieu manuk bisa waé dihijikeun jeung manuk séjén kayaning piit, jalak hideung, jalak hawuk, jalak surén, cangkurileung, cangkurwok, jeung sajabana kalawan moal matak paraséa
Iéu manuk henteu kaasup kana manuk langka, malahan numutkeun catetan nu aya jumlah ieu manuk téh disawang terus nambahan
Ieu manuk baranahan bisa di alam liar anapon dina "penangkaran" (ngahaja direkahkeun sangkan baranahan)
Sagigireun di nagara urang, ieu manuk loba ogé kapanggih hirup di nagara séjén kayaning di Thailand, Malaysia, Vietnam, Pilipina, jeung Timor leste
Kelir bulu nu aya dina harigu, sarta babudeureuna hawuk semu bodas
Sedengkeun bulu nua aya dina punduk nepika buntut kelirna coklat, bulu nu aya dina puhu buntut beulah handap kelirna konéng, palebah panonna dikuriling ku bulu hideung, manjang nepia pamatuk, Kelir pamatuk reujeung cékérna hideung, manuk jaluna palebah huluna mibanda bulu panjang kawas jambul
Usum begér ilaharna bulan Oktober nepi ka Desember, sayangna dijieun tina rarapén/jukut atawa kalakay/daun nu gararing, dibebenah sangkan nyelogon gedéna kurang leuwih sagedé cangkir, Tutumbu kaluar
"Pycnonotus goiavier" pada IUCN Red List Database, diakses pada 01/8/2006 "Pycnonotus goiavier" pada ITIS Database, diakses pada 01/8/2006 Yellow-vented Bulbul page
TPI TV nyaéta MNC stasion TV televisi di Indonesia, (16 April 2018)
Situs bumi rongsok diaranan ku Eyang Dalem Bagus Nayadimantiri, ngandung harti gapura asup ka tanah nu subur ( bumi = tanah, rongsok = subur atawa sunda)
Aya di dusun Demunglandung Desa Papayan Kecamatan Jatiwaras, ± 19 km ti puseur kota Tasikmalaya, kordinat S.07º 27
869’, E 108º 12
Eyang Dalem Bagus Nayadimantri nyaéta salah sahiji ulama ti Banten nu diianggap miboga jasa salila hirupna dina ngasumebarkeun ajaran Islam
Anjeunna datang ti Banten jeung murid-muridna dina taun 1700 an
Dina wanci harita Banten keur aya peperangan antara rakyat Banten jeung Walanda pikeun ngabebaskeun tina panjajaan
Anjeunna indit ninggalkeun Banten kalayan miboga maksud pikeun néangan tempat pikeun padumukan nu anyar, salah sahii muridna nyaéta Sumapatra, Sumanegara jeung Siti Saroh siji-hijina awéwé nu dibawa dina éta rombongan
Anjeunna yakin yén wilayah nu rék dijadikeun tempat sumebarna Islam téh acan mikawanoh agama Islam,dina waktu harita masarakat dditu agamana Hindu, dirojong ku sababaraha urang masarakat pribumi di ditu, nu di antarana nyaéta Embah Naya, Eyang Atna, Embah Rangga jeung Uing Enok
Dalem Bagus Nayadimantri munggaran ngajarkeun agama Islam ka warga disabudeureun Bumi Rongsok
Bukti pernah aya kahirupan di Situs Bumi Rongsok
Batu/menhir, antarana: 3
Sababaraha jenis pusaka, di antarana tombak, pedang, keris, péso, bedog, bokor jeung cingcin, sakitar taun 1928 aya musibah kahuruan di puseur desa (kiwari desa kolot) ngabalukarkeun sakabéh barang pusakaéta ngilu kaduruk
Bumi Rongsok salian mangrupa hiji situs ogé mangrupa suaka alam jeung marga satwa, ku sabab ditempat éta salian ti aya titinggal sajarah mangrupa situs, aya ogé titinggal suaka alam kayaning tatangkalan nu gedé jeung umurna geus ratusan taun, sarta sasatoan kayaning monyet, lutung jeung kalong
Hayam Katé; "bantam chicken", nyaéta hayam nu pangawakanna leutik
Malahan spésies "serama" mah, cenah kasebut hayam pangleutikna
Sanajan ieu hayam leutik dedeg pangadegna lain ngandung harti hayam murah, malahan bisa leuwih mahal hargana tinimbang hayam biasa nu pangawakana leuwih gedé
ku lantaran hayam katé mah nu diarah lain dagingna tapi mibanda sababaraha kaleuwihan nu teudipibanda ku hayam biasa kayaning, bulu nu éndah, kongkorongokna hadé, jawér amucuy, pangawakana pédékrék, sarta paripolahna pikalucueun
Hayam katé loba nu ngahaja ngingu pikeun papaés diburuan, atawa ngahaja dikandangan sangkan teu ngencar
Ku numikaresepna, hayam katé nu hadé téh cenah kudu mibanda katangtuan kayaning : awakna henteu beurat teuing (hampang), beuheungna ngawangun "hurup" S, huluna dangah tur semu kabatek ka tukang, jang-jangna heuras ngangsar ka handap, buntutna panjang kalayan bentik kaluhur
Hayam katé mimiti dipiwanoh dina taun 1700 ku para sudagar ti nagara Éropa, tempatna di keresidenan Banten kiwari geus jadi Propinsi Banten
Maranéhna nyebut ieu hayam téh "Bantam chicken", atawa hayam Banten
Ieu hayam pangawakanna pedékrék pendék béda jeung hayam nu lian, ku alatan kitu hayam katé mah dipiara pikeun papaés lain diarah dagingna